stanford-oval/wikipedia huggingface dataset:
กองกำลังบูรพา
โครงสร้าง > หน่วยเฉพาะกิจรับผิดชอบพื้นที่

กองกำลังบูรพา ประกอบด้วยหน่วยเฉพาะกิจรับผิดชอบพื้นที่ ดังนี้
หน่วยเฉพาะกิจตาพระยา – รับผิดชอบพื้นที่อำเภอตาพระยา และอำเภอโคกสูง
หน่วยเฉพาะกิจกรมทหารราบที่ 111
ชุดควบคุมตำรวจตระเวนชายแดนที่ 12 (ชค.ตชด.12)
กองร้อยเฉพาะกิจตำรวจตระเวนชายแดนที่ 1 (ร้อย.ฉก.ตชด.1)
กองร้อยเฉพาะกิจตำรวจตระเวนชายแดนที่ 2 (ร้อย.ฉก.ตชด.2)
กองร้อยเฉพาะกิจตำรวจตระเวนชายแดนที่ 3 (ร้อย.ฉก.ตชด.3)
กองร้อยเฉพาะกิจตำรวจตระเวนชายแดนที่ 4 (ร้อย.ฉก.ตชด.4)
ชุดควบคุมกรมทหารพรานที่ 12 (ชค.ทพ.12)
กองร้อยทหารพรานที่ 1203
หน่วยเฉพาะกิจอรัญประเทศ – รับผิดชอบพื้นที่อำเภออรัญประเทศ
หน่วยเฉพาะกิจกรมทหารราบที่ 12
ชุดควบคุมกรมทหารพรานที่ 12
กองร้อยทหารพรานที่ 1201
กองร้อยทหารพรานที่ 1202
กองร้อยทหารพรานที่ 1203
กองร้อยทหารพรานที่​ 1204
กองร้อยทหารพรานที่ 1205
กองร้อยทหารพรานที่ 1206
กองร้อยทหารพรานที่ 1207
ชุดควบคุมกรมทหารพรานที่ 13
หน่วยเฉพาะกิจคลองหาด – รับผิดชอบพื้นที่อำเภอคลองหาด อำเภอวังน้ำเย็น และอำเภอวังสมบูรณ์
หน่วยเฉพาะกิจกรมทหารราบที่ 2
ชุดควบคุมกรมทหารพรานที่ 13
กองร้อยทหารพรานที่ 1301
กองร้อยทหารพรานที่ 1302
กองร้อยทหารพรานที่ 1303
กองร้อยทหารพรานที่ 1304
กองร้อยทหารพรานที่ 1305
กองร้อยทหารพรานที่ 1306
ภารกิจ

กองกำลังบูรพา มีพื้นที่ในการรับผิดชอบในจังหวัดสระแก้ว ตั้งแต่พื้นที่ติดต่อจากเขตของกองทัพภาคที่ 2 อำเภอตาพระยาไปจนถึงแหลมหนองเอี่ยน อำเภออรัญประเทศ โดยใช้หลักเขตแดนไทย–กัมพูชาเป็นแนวในการแบ่งเขตทั้งสิ้น 24 หลักเขต เริ่มต้นตั้งแต่หลักเขตแดนที่ 28 ถึง 51 ต่อเนื่องจากปลายแหลมหนองเอี่ยนไปจนถึงเขาตาง๊อก จรดกับพื้นที่รับผิดชอบของกองบัญชาการป้องกันชายแดนจันทบุรีและตราดซึ่งใช้ลำน้ำคลองน้ำใสในการแบ่งพื้นที่เขตแดน
กองกำลังบูรพา ประกอบด้วยภารกิจหลัก ได้แก่
การป้องกันชายแดนและดินแดนของประเทศไทยช่วงจังหวัดสระแก้วจากภัยคุกคามในทุกรูปแบบ โดยยึดพันธกิจหลักของกองทัพบกคือการเฝ้าตรวจและป้องกัน การจัดระเบียบพื้นที่ชายแดนทั้งด้านการรบ การข่าว การกวาดล้างทุ่นระเบิดในพื้นที่ของราษฎร และการสร้างความสัมพันธ์อันดีกับประเทศกัมพูชา
การรักษาความมั่นคงภายในพื้นที่ชายแดนเข้ามาในฝั่งประเทศไทย โดยปฏิบัติงานในฐานะของกองอำนวยการรักษาความมั่นคงภายในภาค 1 ส่วนแยก 1 (กอ.รมน.ภาค 1 สย.1) ในการป้องกันภัยคุกคามจากปัญหายาเสพติด การหลบหนีเข้าเมือง อาชญากรรมข้ามชาติ และการทำลายทรัพยากรธรรมชาติ
การพัฒนาพื้นที่ชายแดนเพื่อความมั่นคง ผ่านการพัฒนาหมู่บ้านเครือข่ายผ่านสามระบบหลัก คือ ระบบประชากร จัดระเบียบประชากรที่อยู่อาศัยกระจัดกระจายในพื้นที่เสี่ยงให้มาอยู่รวมกันในหมู่บ้านเพื่อความสะดวกในการรักษาความปลอดภัย ระบบป้องกัน ฝึกสอนให้ราษฎรสามารถป้องกันตนเองได้จากการรุกรานของฝ่ายตรงข้ามในเบื้องต้น และระบบพัฒนา ช่วยเหลือแก้ปัญหาความยากจน ปัญหาว่างงาน ยกระดับชีวิตความเป็นอยู่ของราษฎรในพื้นที่ตามหลักเศรษฐกิจพอเพียง
พื้นที่อ้างสิทธิ

กองกำลังบูรพา แบ่งพื้นที่รับผิดชอบตามพื้นที่อ้างสิทธิที่มีหลักฐานแสดงเขตแดนไม่ชัดเจนใน 4 อำเภอของจังหวัดสระแก้ว คืออำเภอตาพระยา อำเภอโคกสูง อำเภออรัญประเทศ และอำเภอคลองหาดแบ่งออกเป็น 8 พื้นที่ ได้แก่
พื้นที่อ้างสิทธิ > หลักเขตที่ 28

พื้นที่ที่ 1 บริเวณพื้นที่หลักเขตที่ 28 ตำบลตาพระยา อำเภอตาพระยา จังหวัดสระแก้ว พิกัด ทีเอ 7768 มีประเด็นพิพาทเนื่องจากการถือแผนที่คนละฉบับ โดยประเทศไทยใช้แผนที่มาตราส่วน 1:50,000 ลำดับชุด L 7018 ที่กรมแผนที่ทหารเป็นผู้จัดทำ ขณะที่กัมพูชาใช้แผนที่มาตราส่วน 1:50,000 ที่พิมพ์โดยสาธารณรัฐสังคมนิยมเวียดนาม ทำให้แนวเขตแดนทับซ้อนกัน ซึ่งพื้นที่หลักเขตที่ 28 มีความสำคัญในเชิงยุทธศาสตร์และการดำเนินกลยุทธ์เนื่องจากเป็นพื้นที่สูงข่ม สามารถใช้ตรวจการณ์ไปยังฝั่งประเทศกัมพูชาในอำเภอทมอพวก จังหวัดบันเตียเมียนเจย
พื้นที่อ้างสิทธิ > เนิน 48

พื้นที่ที่ 2 บริเวณพื้นที่เนิน 48 บ้านร่มไทร อำเภอตาพระยา จังหวัดสระแก้ว พิกัด ทีเอ 745505 มีประเด็นพิพาทเนื่องจากแนวเส้นเขตแดนซึ่งประเทศไทยยึดตามแนวสันปันน้ำ ขณะที่กัมพูชายึดตามแนวคลองบะอาว ทำให้เกิดพื้นที่อ้างสิทธิประมาณ 0.227 ตารางกิโลเมตร (142 ไร่) รวมไปถึงปัญหาการถือแผนที่คนละฉบับ โดยประเทศไทยใช้แผนที่มาตราส่วน 1:50,000 ลำดับชุด L 7018 ที่กรมแผนที่ทหารเป็นผู้จัดทำ ขณะที่กัมพูชาใช้แผนที่มาตราส่วน 1:50,000 ที่พิมพ์โดยสาธารณรัฐสังคมนิยมเวียดนาม ทำให้เกิดปัญหาพื้นที่ทับซ้อนบนเนิน 48 ประมาณ 0.1440 ตารางกิโลเมตร (90.0 ไร่) ทำให้ไม่สามารถใช้ประโยชน์ในพื้นที่ดังกล่าวได้
พื้นที่อ้างสิทธิ > หลักเขตที่ 33–36

พื้นที่ที่ 3 บริเวณพื้นที่หลักเขตที่ 33, 34, 35 และ 36 จุดผ่อนปรนตาพระยา-บึงตากวน อำเภอตาพระยา จังหวัดสระแก้ว มีประเด็นพิพาทเนื่องจากหลักเขตแดนสูญหาไปจากที่ตั้ง จึงไม่สามารถกำหนดเหตุแดนได้อย่างชัดเจน ซึ่งประเทศไทยถือว่าตำแหน่งของหลักเขตที่ 35 และ 36 ควรจะอยู่ห่างออกไปจากตำแหน่งปัจจุบันของหลักเขตไปทางตะวันออก 50 เมตร ขณะที่ประเทศกัมพูชาถือว่าตำแหน่งของหลักเขตทั้งสองควรอยูห่างออกไปจากตำแหน่งปัจจุบันของหลักเขตไปทางตะวันตก 100 เมตร ทำให้เกิดพื้นที่อ้างสิทธิประมาณ 0.1788 ตารางกิโลเมตร (111.8 ไร่) รวมถึงยังถูกฝ่ายกัมพูชากล่าวหาว่ามีการก่อสร้างอาคารบริเวณจุดผ่อนปรนรุกล้ำเขตแดนกัมพูชา ทำให้เกิดปัญหาไม่สามารถปลูกสร้างสิ่งก่อสร้างรวมถึงกำหนดเส้นเขตแดนที่ชัดเจนได้
พื้นที่อ้างสิทธิ > หลักเขตที่ 38–39

พื้นที่ที่ 4 บริเวณพื้นที่หลักเขตที่ 38 และ 39 บริเวณเขาพนมปะ/พนมฉัตร พิกัด ทีเอ 609411 มีประเด็นพิพาทเนื่องจากประเทศไทยและกัมพูชายึดหลักเขตที่ 38 ไม่ตรงกัน ซึ่งอยู่ในพื้นที่ของอำเภอตาพระยา ทำให้เกิดพื้นที่อ้างสิทธิของทั้งสองประเทศประมาณ 0.2316 ตารางกิโลเมตร (144.8 ไร่) เนื่องจากถือแผนที่คนละฉบับ โดยประเทศไทยใช้แผนที่มาตราส่วน 1:50,000 ลำดับชุด L 7017 ที่กรมแผนที่ทหารเป็นผู้จัดทำ ขณะที่กัมพูชาใช้แผนที่มาตราส่วน 1:50,000 ที่พิมพ์โดยสาธารณรัฐสังคมนิยมเวียดนาม จนทำให้เกิดพื้นที่ทับซ้อนบริเวณเขาพนมปะ/พนมฉัตร
พื้นที่อ้างสิทธิ > หลักเขตที่ 42

พื้นที่ที่ 5 บริเวณพื้นที่หลักเขตที่ 42 บ้านหนองหญ้าแก้ว อำเภอโคกสูง จังหวัดสระแก้ว มีประเด็นพิพาทเนื่องจากประเทศไทยเห็นว่าหลักเขตที่ 42 ปัจจุบันอยู่ในตำแหน่งที่ถูกต้องแล้ว แต่ประเทศกัมพูชามีความเห็นว่าหลักเขตควรอยู่ห่างจากตำแหน่งปัจจุบันไปทางตะวันตกประมาณ 70 เมตร ทำให้เกิดพื้นที่อ้างสิทธิจำนวนประมาณ 0.314 ตารางกิโลเมตร (196 ไร่) เนื่องจากถือแผนที่คนละฉบับ โดยประเทศไทยใช้แผนที่มาตราส่วน 1:50,000 ลำดับชุด L 7017 ที่กรมแผนที่ทหารเป็นผู้จัดทำ ขณะที่กัมพูชาใช้แผนที่มาตราส่วน 1:50,000 ที่พิมพ์โดยสาธารณรัฐสังคมนิยมเวียดนาม ทำให้ปัจจุบันยังไม่สามารถเข้าไปทำประโยชน์ในพื้นที่ดังกล่าวได้แต่อย่างไร
พื้นที่อ้างสิทธิ > หลักเขตที่ 46–47

พื้นที่ที่ 6 บริเวณพื้นที่หลักเขตที่ 46 และ 47 บ้านหนองจาน ตำบลโนนหมากมุ่น อำเภอโคกสูง จังหวัดสระแก้ว มีประเด็นพิพาทเนื่องจากประเทศกัมพูชาเห็นว่ามีการเคลื่อนหลักเขตเข้าไปในพื้นที่กัมพูชา ก่อให้เกิดพื้นที่อ้างสิทธิที่ไม่ตรงกันเนื้อที่ประมาณ 0.4024 ตารางกิโลเมตร (251.5 ไร่) ส่งผลให้มีชาวกัมพูชาอยู่อาศัยในเขตฝั่งไทยประมาณ 50 ครอบครัว 250 ราย ลึกเข้ามาให้ชายแดนไทยประมาณ 300 เมตร ทำให้ราษฎรไทยที่มีเอกสารสิทธิ์ในที่ดินทำกินดังกล่าวไม่สามารถเข้าไปทำกินในพื้นที่ของตนได้
พื้นที่อ้างสิทธิ > หลักเขตที่ 48–49

พื้นที่ที่ 7 บริเวณพื้นที่หลักเขตที่ 48 และ 49 บ้านป่าไร่ ตำบลป่าไร่ อำเภออรัญประเทศ จังหวัดสระแก้ว มีประเด็นพิพาทเนื่องจากประเทศกัมพูชาเห็นว่ามีการเคลื่อนย้ายตำแหน่งหลักเขตที่ 48 เข้าไปในฝั่งกัมพูชาและมีการอ้างสิทธิจากแนวหลักเขตที่ 48 ไปยังหลักเขตที่ 49 ไปเป็นเส้นตรง ขณะที่ประเทศกัมพูชายึดถือเส้นแบ่งเขตตามแนวลำคลองลึก ทำให้เกิดพื้นที่อ้างสิทธิประมาณ 17.42 ตารางกิโลเมตร (10,890 ไร่) ส่งผลต่อเนื่องไปยังโครงการขายไฟฟ้าให้กับประเทศกัมพูชาของฝ่ายไทยบริเวณบ้านป่าไร่ ไม่สามารถวางโครงข่ายเสาไฟฟ้าแรงสูงได้ จึงต้องเคลื่อนย้ายไปก่อสร้างโครงข่ายและสายส่งที่บ้านอ่างศิลา ตำบลโนนหมากมุ่น อำเภอโคกสูง จังหวัดสระแก้ว และยังมีการก่อสร้างบ่อนกาสิโนโกลเดนคราวน์ และบ่อนกาสิโนสตาร์เวกัสก่อสร้างอยู่ในพื้นที่ทับซ้อน
ในปี พ.ศ. 2547 รัฐบาลกัมพูชาได้ประกาศเขตการก่อสร้างเขตอุตสาหกรรมพิเศษ (เขตการค้าเสรี) สำหรับการส่งออกในพื้นที่ 40 ตารางกิโลเมตร (25,000 ไร่) ติดกับชายแดนไทยในพื้นที่พิพาทในด้านทิศเหนือ พื้นที่ตำบลปอยเปต อำเภอโอโจรว จังหวัดบันเตียเมียนเจย โดยหากมีการตกลงปัญหาหลักเขตที่ 48 อาจจะทำให้พื้นที่บางส่วนของโครงการดังกล่าวอยู่ในเขตแดนของประเทศไทย เช่น พื้นที่เศรษฐกิจโอเนียง รวมถึงมีการดัดแปลงสภาพแวดล้อมส่วนที่ติดตามแนวชายแดนของฝั่งกัมพูชาบ่อยครั้ง โดยเฉพาะพื้นที่บ่อนกาสิโนและส่วนที่ตรงข้ามกับตลาดโรงเกลือในประเทศไทย
นอกจากนี้ ในการปฏิบัติงานของหน่วยปฏิบัติการด้านมนุษยธรรมที่ 1 ในการเก็บกู้วัตถุระเบิดในพื้นที่พิพาทยังถูกหน่วยทหารและตำรวจกัมพูชาเข้ามาขัดขวางและประท้วงอยู่ตลอด ซึ่งฝ่ายไทยได้ยึดตามหลักฐานอ้างอิงล่าสุด ตามนโยบายของรัฐบาลไทยที่ให้จังหวัดสระแก้วเป็นพื้นที่เขตเศรษฐกิจพิเศษเช่นกัน โดยคัดเลือกพื้นที่ในตำบลป่าไร่ อำเภออรัญประเทศ ซึ่งอยู่ติดกับพื้นที่อ้างสิทธิเช่นกัน
พื้นที่อ้างสิทธิ > เขาตาง๊อก

พื้นที่ที่ 8 บริเวณพื้นที่เขาตาง๊อก อำเภอคลองหาด จังหวัดสระแก้ว มีประเด็นพิพาทเนื่องจากประเทศไทยยึดถือคลองน้ำใสเป็นแนวเขตแดน แต่กัมพูชาให้แนวยอดเขาตาง๊อกจนถึงลำน้ำคลองด่าน ทำให้เกิดพื้นที่อ้างสิทธิประมาณ 2.695 ตารางกิโลเมตร (1,684 ไร่) ส่งผลต่อเนื่องไปถึงพื้นที่ป่าของโครงการทับทิมสยาม 05 ซึ่งฝ่ายไทยได้สร้างเส้นทางพัฒนาเพื่อความมั่นคงคือทางหลวงแผ่นดินหมายเลข 3479 ทับพริก–เขาตาง๊อก สำหรับใช้งานเพื่อความมั่นคง
ดูเพิ่ม

ชายแดนไทย–กัมพูชา
กองบัญชาการป้องกันชายแดนจันทบุรีและตราด
กองกำลังสุรนารี
ฮอสท์ เคอเลอร์

| ฮอสท์ เคอเลอร์ |
| --- | --- |
Horst Köhler


ประธานาธิบดีเยอรมนี
ดำรงตำแหน่ง 1 กรกฎาคม ค.ศ. 2004 – 31 พฤษภาคม ค.ศ. 2010
หัวหน้ารัฐบาล: แกร์ฮาร์ท ชเรอเดอร์ อังเกลา แมร์เคิล
ก่อนหน้า: โยฮันเนิส เรา
ถัดไป: คริสทีอัน วุล์ฟ
กรรมการผู้จัดการกองทุนการเงินระหว่างประเทศ
ดำรงตำแหน่ง 1 พฤษภาคม ค.ศ. 2000 – 4 มีนาคม ค.ศ. 2004
First Deputy: Stanley Fischer Anne Osborn Krueger
ก่อนหน้า: Michel Camdessus
ถัดไป: Rodrigo Rato
 
ข้อมูลส่วนบุคคล
เกิด: 22 กุมภาพันธ์ พ.ศ. 2486 ไฮเดินชไตน์ เขตปกครองสามัญ (โปแลนด์ในปัจจุบัน)
เสียชีวิต: 1 กุมภาพันธ์ พ.ศ. 2568 (81 ปี) เบอร์ลิน
พรรคการเมือง: พรรคสหภาพประชาธิปไตยคริสเตียน
คู่สมรส: Eva Bohnet
บุตร: อุลรีเคอ ย็อคเคิน
บุพการี: เอดูอาร์ท เคอเลอร์ เอลีซาเบ็ท แบร์นฮาร์ท
ศิษย์เก่า: มหาวิทยาลัยทือบิงเงิน
ลายมือชื่อ: 
เว็บไซต์: เว็บไซต์ทางการ

ฮอสท์ เคอเลอร์ (เยอรมัน: Horst Köhler) เป็นนักการเมืองชาวเยอรมัน สังกัดพรรคสหภาพประชาธิปไตยคริสเตียน ดำรงตำแหน่งประธานาธิบดีเยอรมนีระหว่าง ค.ศ. 2004–2010 และกรรมการผู้จัดการกองทุนการเงินระหว่างประเทศระหว่าง ค.ศ. 2000–2004
| ด ค กประธานาธิบดีเยอรมนี |
| --- | --- | --- |
| สาธารณรัฐไวมาร์ (ค.ศ. 1919–1933)  |  ฟรีดริช เอเบิร์ท  เพาล์ ฟ็อน ฮินเดินบวร์ค  |  |
| ไรช์ที่สาม (ค.ศ. 1933–1945) |  เพาล์ ฟ็อน ฮินเดินบวร์ค  อดอล์ฟ ฮิตเลอร์ (ในตำแหน่ง ฟือเรอร์)  คาร์ล เดอนิทซ์  |  |
| สหพันธ์สาธารณรัฐ (ค.ศ. 1949–ปัจจุบัน) |  เทโอดอร์ ฮ็อยส์  ไฮน์ริช ลึพเคอ  กุสทัฟ ไฮเนอมัน  วัลเทอร์ เชล  คาร์ล คาร์สเทินส์  ริชชาร์ท ฟ็อน ไวทซ์เซ็คเคอร์  โรมัน แฮร์ทโซค  โยฮันเนิส เรา  ฮอสท์ เคอเลอร์  คริสทีอัน วุล์ฟ  โยอาคิม เกาค์  ฟรังค์-วัลเทอร์ ชไตน์ไมเออร์  |  |
| รักษาการประมุขแห่งรัฐ |  คาร์ล อาร์น็อลท์  เย็นส์ เบิร์นเซิน  ฮอสท์ เซโฮเฟอร์  |  |
| ด ค กประมุขแห่งรัฐเยอรมนี |
| --- | --- | --- |
| สมาพันธรัฐแห่งแม่น้ำไรน์ 1806–1813 |  นโปเลียนที่ 1 แห่งฝรั่งเศส  |         |
| สมาพันธรัฐเยอรมัน  1815–1866 |  ฟรันทซ์ที่ 1 แห่งออสเตรีย  แฟร์ดีนันท์ที่ 1  ฟรันทซ์ โยเซ็ฟที่ 1  |         |
| สมาพันธรัฐเยอรมันเหนือ  1867–1871 |  วิลเฮ็ล์มที่ 1 แห่งปรัสเซีย  |         |
| จักรวรรดิเยอรมัน  1871–1918 |  วิลเฮ็ล์มที่ 1 แห่งเยอรมนี  ฟรีดริชที่ 3  วิลเฮ็ล์มที่ 2  |         |
| สาธารณรัฐไวมาร์  1919–1933 |  ฟรีดริช เอเบิร์ท  ฮันส์ ลุทเทอร์  วอลเตอร์ ไซมอนส์  เพาล์ ฟ็อน ฮินเดินบวร์ค  |         |
| นาซีเยอรมนี   1933–1945 |  เพาล์ ฟ็อน ฮินเดินบวร์ค  อดอล์ฟ ฮิตเลอร์  คาร์ล เดอนิทซ์  |         |
| เยอรมนีตะวันออก  1949–1990 |  โยฮันเนิส ดีคมัน  วิลเฮ็ล์ม พีค  โยฮันเนิส ดีคมัน  วัลเทอร์ อุลบริชท์  ฟรีดริช เอเบิร์ท ผู้ลูก  วิลลี ชโตฟ  เอริช ฮ็อนเน็คเคอร์  เอก็อน เคร็นทซ์  มันเฟรท แกร์ลัค  ซาบีเนอ แบร์คมัน-โพล  |         |
| เยอรมนีตะวันตก / เยอรมนี  1949–1990 /  1990–ปัจจุบัน |  คาร์ล อาร์น็อลท์  เทโอดอร์ ฮ็อยส์  ไฮน์ริช ลึพเคอ  กุสทัฟ ไฮเนอมัน  วัลเทอร์ เชล  คาร์ล คาร์สเทินส์  ริชชาร์ท ฟ็อน ไวทซ์เซ็คเคอร์  โรมัน แฮร์ทโซค  โยฮันเนิส เรา  ฮอสท์ เคอเลอร์  เย็นส์ เบิร์นเซิน  คริสทีอัน วุล์ฟ  ฮอสท์ เซโฮเฟอร์  โยอาคิม เกาค์  ฟรังค์-วัลเทอร์ ชไตน์ไมเออร์  |         |
ตัวเอียง หมายถึง ผู้รักษาการ
| ด ค กกรรมการผู้จัดการกองทุนการเงินระหว่างประเทศ (IMF) |
| --- | --- |
 Camille Gutt  Ivar Rooth  Per Jacobsson  Pierre-Paul Schweitzer  Johan Witteveen  Jacques de Larosière  Michel Camdessus  ฮอสท์ เคอเลอร์  Rodrigo Rato  ดอมีนิก สโทรส-กาน  คริสตีน ลาการ์ด
เอสพละนาด รัชดาภิเษก

| --- | --- |


ที่ตั้ง: 99 ถนนรัชดาภิเษก แขวงดินแดง เขตดินแดง กรุงเทพมหานคร
เปิดให้บริการ: พฤศจิกายน พ.ศ. 2549
ผู้บริหารงาน: บริษัท เซ็นทรัลพัฒนา จำกัด (มหาชน)
พื้นที่ชั้นขายปลีก: 105,000 ตารางเมตร
จำนวนชั้น: 7 ชั้น
ที่จอดรถ: 800 คัน
ขนส่งมวลชน:  ศูนย์วัฒนธรรมแห่งประเทศไทย
เว็บไซต์: www.majorcineplex.com
ดิ เอสพละนาด รัชดาภิเษก (อังกฤษ: The Esplanade Ratchadapisek) เป็นศูนย์การค้าเฉพาะทางแห่งหนึ่งในประเทศไทย ตั้งอยู่บริเวณถนนรัชดาภิเษก แขวงดินแดง เขตดินแดง กรุงเทพมหานคร ภายในเป็นศูนย์การค้า โรงภาพยนตร์ และศูนย์ความบันเทิงอื่น ๆ บริหารโครงการโดย บริษัท เซ็นทรัลพัฒนา จำกัด (มหาชน) (บริษัท สยามฟิวเจอร์ ดีเวลอปเมนท์ จำกัด (มหาชน) เดิม) เริ่มเปิดอย่างไม่เป็นทางการเมื่อเดือนพฤศจิกายน พ.ศ. 2549 มีแนวความคิดให้เป็นศูนย์ศิลปะบันเทิงแห่งแรกของไทย
รายละเอียด

ดิ เอสพละนาด ใช้งบการลงทุนประมาณ 1,500 ล้านบาทออกแบบตัวอาคารโดยบริษัท The Office of Bangkok Architect ร่วมกับบริษัท Contour ส่วนการตกแต่งภายในโดย Jacqueline et Henri Boiffils สถาปนิกจากปารีส ที่มีผลงานการออกแบบให้กับเอ็มโพเรี่ยม และสยามพารากอน มาก่อนหน้านี้ แต่มีข้อแตกต่างคือจะมีพื้นที่การจัดแสดงงานศิลป์และศูนย์วัฒนธรรมอยู่ภายใน
ภายใน ดิ เอสพละนาด มีการตกแต่งและแนวความคิดภายใต้ศิลปะ 7 แขนงประกอบด้วยด้านดนตรี (Music) ประติมากรรม (Sculpture) ภาพวาด (Painting) วรรณกรรม (Poetry) โรงละครเพลง (Performing Art) สถาปัตยกรรม (Architecture) และภาพยนตร์ (Celluloid Art) มีร้านค้ามากกว่า 120 ร้าน และศูนย์ความบันเทิงต่าง ๆ มีรายละเอียดดังนี้
โรงภาพยนตร์เอสพลานาด ซีนีเพล็กซ์ (Esplanade Cineplex) โรงภาพยนตร์ระดับเมกาเพล็กซ์ 12 โรงภาพยนตร์ ตั้งอยู่ที่ชั้น 5 ของอาคาร (มีจุดจำหน่ายบัตรที่ชั้น 2) เป็นแบรนด์โรงภาพยนตร์ที่ 4 ของ เมเจอร์ซีนีเพล็กซ์ ถัดจากพารากอนซีนีเพล็กซ์ โดยแบ่งเป็นโรงภาพยนตร์เฟิร์สคลาส "บีเอสซี ไดมอนด์ สกรีน" 2 โรง (ทุนร่วมกับ เครือสหพัฒนพิบูล) โรงฉายภาพยนตร์ทั่วไป 8 โรง และอีก 2 โรงสำหรับจัดฉายภาพยนตร์ที่เกี่ยวกับศิลป์โดยเฉพาะ โดยที่ทั้ง 12 โรงภาพยนตร์ฉายภาพยนตร์ด้วยเครื่องฉายระบบเลเซอร์ทุกโรง
โรงละคร เมืองไทยรัชดาลัย เธียเตอร์ (Muangthai Rachadalai Theatre) ตั้งอยู่ที่ชั้น 4 เป็นโรงละครเวทีและละครเพลง สามารถจุผู้ชมได้ 1,524 ที่นั่ง พื้นที่ประมาณ 3,500 ตารางเมตร ควบคุมและดูแลโดย บริษัท ซีเนริโอ จำกัด ในเครือจีเอ็มเอ็ม แกรมมี่ ซึ่งโรงละครนี้เป็นการร่วมลงทุนระหว่างบริษัท ซีเนริโอ บริษัท เมืองไทยประกันชีวิต จำกัด และ ธนาคารไทยพาณิชย์ จำกัด (มหาชน)
มิวสิกพลาซา เป็นที่สำหรับทางด้านดนตรี จัดเป็นพื้นที่ 300 ตารางเมตร เป็นที่ตั้งของร้านขายสินค้าเกี่ยวกับดนตรี โรงเรียนสอนดนตรี ร้านขายงานเพลง-ซีดี มิวสิกแกลอรี่ รวมถึงคาราโอเกะ จำนวน 50 ห้อง
พื้นที่สำหรับงานประติมากรรม จะเป็นพื้นที่รวมงานภาพเขียน นิทรรศการผลงานปั้น ตลอดจนอาร์ตแกลอรี่
พื้นที่สำหรับงานวรรณกรรม เป็นสถานที่จัดงานที่เกี่ยวข้องกับวรรณกรรม เวทีสำหรับนักเขียนหน้าใหม่และนักเขียนอิสระทั่วไป และร้านหนังสือบีทูเอส (B2S) พื้นที่ 1,200 ตารางเมตร
ลานโบว์ลิ่ง บลูโอริธึมแอนด์โบว์ (Blu-O Rhythm & Bowl) ตั้งอยู่ที่ชั้น 4 ประกอบด้วยลานทั้งหมด 22 เลน พื้นที่ประมาณ 2,500 ตารางเมตร
ท็อปส์ ตั้งอยู่ที่ชั้นใต้ดิน พื้นที่ 2,000 ตารางเมตร
วี ฟิตเนส โซไซตี้ เอสพละนาด รัชดาภิเษก พื้นที่ 2,330 ตารางเมตร
ตลาดกลางคืนหลังห้าง “ดิ วัน รัชดา” (ตั้งบนที่ดินเดิมของตลาดนัดรถไฟ)
การเดินทาง

สามารถเดินทางได้โดยใช้รถไฟฟ้ามหานคร สายเฉลิมรัชมงคล และสายสีส้ม ที่สถานีศูนย์วัฒนธรรมแห่งประเทศไทย
แหล่งข้อมูลอื่น

เว็บทางการ ดิ เอสพละนาด เก็บถาวร 2007-10-23 ที่ เวย์แบ็กแมชชีน
ข้อมูลโครงการ ดิ เอสพละนาด เก็บถาวร 2016-06-11 ที่ เวย์แบ็กแมชชีน (อังกฤษ)
แผนที่และภาพถ่ายทางอากาศของ เอสพละนาด รัชดาภิเษก
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′41″N 100°33′58″E﻿ / ﻿13.761486°N 100.566016°E﻿ / 13.761486; 100.566016
| ด ค กกลุ่มเซ็นทรัล |
| --- | --- |
ธุรกิจของบริษัท:  เซ็นทรัลพัฒนา เซ็นทรัลเวิลด์  ลาดพร้าว  โคราช  ภูเก็ต  นครปฐม  เวสต์เกต  วิลเลจ  เวสต์วิลล์  ดุสิต เซ็นทรัล พาร์ค  เซ็นทรัล เอ็มบาสซี  ดิ เอสพละนาด  แกรนด์ คาแนล แลนด์ เซ็นทรัลแกรนด์  เบย์วอเตอร์  สยามฟิวเจอร์ ดีเวลอปเมนท์ เมกาซิตี้ บางนา  เซ็นทรัล รีเทล คอร์ปอเรชั่น สรรพสินค้าเซ็นทรัล เซ็นทรัล ชิดลม  ห้างสรรพสินค้าโรบินสัน  ท็อปส์  รินาเชนเต  ซีโอแอล  โรงแรมเซ็นทรัลพลาซา 
ดูเพิ่ม:  รายชื่อศูนย์การค้าและห้างสรรพสินค้า  ตระกูลจิราธิวัฒน์ 
| ด ค กศูนย์การค้าและห้างสรรพสินค้าขนาดใหญ่ หรือมีสาขาทั่วประเทศไทย |
| --- | --- | --- |
| ศูนย์การค้า |  กลุ่มเซ็นทรัล  เซ็นทรัลพัฒนา เซ็นทรัล เอ็มบาสซี  สยามฟิวเจอร์ ดีเวลอปเมนท์ เมกาซิตี้ บางนา  กลุ่มเดอะมอลล์  สยามพิวรรธน์  เอ็มบีเคเซ็นเตอร์  ซีคอนสแควร์  ซีคอนบางแค  ฟิวเจอร์พาร์ค รังสิต  พาราไดซ์ พาร์ค  ฟอร์จูนทาวน์  เครือดุสิตธานี  กลุ่มเอราวัณ  กลุ่มไทยเจริญคอร์ปอเรชั่น พันธุ์ทิพย์พลาซ่า  เกทเวย์ เอกมัย  เกทเวย์ แอท บางซื่อ  เอเชียทีค เดอะ ริเวอร์ฟรอนท์ เดสติเนชั่น  เวิ้งนครเกษม  สามย่านมิตรทาวน์  วัน แบงค็อก  เดอะคริสตัล  กลุ่มสยามรีเทล ดีเวลล็อปเม้นท์ แฟชั่นไอส์แลนด์/เดอะพรอมานาด  เทอร์มินอล 21 อโศก  โคราช  พัทยา  พระราม 3  ไลฟ์เซ็นเตอร์  กลุ่มทวีกิจ  ไอคอนสยาม ไอซีเอส  ทรู ดิจิทัล พาร์ค ไลฟ์  เซียร์ รังสิต  บลูพอร์ต  เดอะ มาร์เก็ต แบงค็อก  เมก้า พลาซ่า  ยูเนี่ยน มอลล์  |  |
| ห้างสรรพสินค้า |  เซ็นทรัล โรบินสัน  เดอะมอลล์  สยามทาคาชิมาย่า  |  |
| โรงภาพยนตร์ |  เอสเอฟ ซีเนม่า  เมเจอร์ ซีนีเพล็กซ์  |  |
| ไฮเปอร์/ซูเปอร์มาร์เก็ต |  ซีพี แอ็กซ์ตร้า แม็คโคร  โลตัส  ซีพี เฟรช  บิ๊กซี  ท็อปส์ โก!  โก! โฮลเซลล์  แม็กซ์แวลู  กูร์เมต์ มาร์เก็ต  ฟู้ดแลนด์  วิลล่า มาร์เก็ท  ยูเอฟเอ็ม ฟูจิ ซูเปอร์  ดอง ดอง ดองกิ  อิเซตันมิตซูโคชิโฮลดิ้ง มิตซูโคชิ  |  |
| ในอดีต |  ไดมารู ไทยไดมารู  นิวเวิลด์  แพรงตอง  คาร์ฟูร์  โอชอง  สยามจัสโก้  เมอร์รีคิงส์  เยาฮัน  โซโก้  เซน  อิเซตันมิตซูโคชิโฮลดิ้ง อิเซตัน  โตคิว  เทสโก้  ฟู้ดไลอัน  กาดสวนแก้ว  พรอมเมนาดา  |  |
 รายชื่อห้างสรรพสินค้า  รายชื่อศูนย์การค้า
ฮาน่า ลีวิส

| ฮาน่า ลีวิส |
| --- | --- |
เกิด: 17 พฤษภาคม พ.ศ. 2535 (32 ปี) อำเภอนาแก จังหวัดนครพนม ประเทศไทย
การศึกษา: มหาวิทยาลัยเกริก มหาวิทยาลัยรังสิต
อาชีพ:  นักแสดง  นางแบบ  ยูทูบเบอร์ 
ปีปฏิบัติงาน: พ.ศ. 2553–ปัจจุบัน
ตัวแทน: ช่อง 7 (2553–ปัจจุบัน)
ส่วนสูง: 170 cm (5 ft 7 in)
คู่สมรส: ชนะพล สัตยา (2567–ปัจจุบัน)
ฮาน่า ลีวิส (เกิด 17 พฤษภาคม พ.ศ. 2535) ชื่อเล่น ฮาน่า เป็นนักแสดงและนางแบบลูกครึ่งไทย-อังกฤษ สังกัดสถานีโทรทัศน์สีกองทัพบกช่อง 7 และเป็นเจ้าของตำแหน่งมิสทีนไทยแลนด์ 2010
ประวัติ

ฮาน่า เกิดที่อำเภอนาแก จังหวัดนครพนม จากพ่อของเธอซึ่งเป็นชาวอังกฤษ ส่วนมารดานั้นเป็นชาวไทย ที่มาสำหรับชื่อฮาน่านั้น ฮาน่า” มาจากภาษาญี่ปุ่นที่แปลไทยว่า “ดอกไม้” เพราะคุณแม่ของฮาน่ามีชื่อว่า “ดอกไม้” ก็ตั้งชื่อที่มีความหมายเหมือนกันให้เป็นชื่อของเธอ สำเร็จ​การศึกษาระดับปริญญาตรี คณะนิเทศศาสตร์ สาขาโฆษณาและประชาสัมพันธ์ มหาวิทยาลัยเกริก ปีการศึกษา 2560 และสำเร็จ​การศึกษาระดับปริญญาโท หลักสูตรปรัชญาดุษฎีบัณฑิต และหลักสูตรสารสนเทศศาสตรมหาบัณฑิต สาขาวิชาเทคโนโลยีสื่อสังคม มหาวิทยาลัยรังสิต
ฮาน่าเข้าสู่วงการบันเทิงจากการประกวดมิสทีนไทยแลนด์ ปี 2553 โดยเป็นผู้ชนะการประกวดในปีนั้น หลังจากนั้นฮาน่าได้เซ็นสัญญาเข้าเป็นนักแสดงสังกัดช่อง 7 จากนั้นฮาน่าก็มีผลงานเรื่องแรกคือ ร้อยเล่ห์เสน่ห์ลวง รับบท ธาริน ในปี 2556
ปัจจุบันถูกนักแสดงรุ่นพี่ อ๊อฟ ชนะพล สัตยา ขอแต่งงาน เมื่อวันที่ 3 มิถุนายน พ.ศ. 2567
ในวันที่ 2 พฤศจิกายน พ.ศ. 2567 ฮาน่า กับ อ๊อฟ ชนะพล สัตยา ได้เข้าพิธีหมั้นตามประเพณีอีสาน ด้วยการบายศรีสู่ขวัญ เป็นการทำพิธีแบบเรียบง่าย ณ Misstar Cafe by Davika
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| พ> ศ. | เรื่อง | บทบาท |
| --- | --- | --- |
| 2556 | ร้อยเล่ห์เสน่ห์ลวง | ธาริน (ริน) |
| 2557 | ลูกผู้ชายหัวใจเข้ม | โบตั๋น |
| 2558 | สาวน้อยซอยรจนา | รจนา (โรส) |
| 2558 | ข้ามากับพระ | แก้วตา อาษาภักดี |
| 2558 | มรสุมสวาท | ปิยะธิดา |
| 2559 | ริษยา | ชนนี กรกตพงศ์ |
| 2559 | เจ้าพายุ | มาศจันทร์ ลีลาวงศ์วัฒนะกุล (จันทร์) |
| 2561 | สัมปทานหัวใจ | บุญจิรา ยิ่งประเสริฐ |
| 2561 | สมิงจ้าวท่า | ร.ท. หญิง โสภาวดี พันชูชัย |
| 2562 | พชรมนตรา | ปัทมา |
| 2562 | กุหลาบเกราะเพชร | กัญญาวีร์ / ณัฐวรา |
| 2564 | ทางเสือผ่าน | วารี |
| 2565 | เจ้าสาวจำเลย | อิงจันทร์ (หนูจันทร์) |
| 2565 | ชาติพยัคฆ์ คมนักเลง | รุ้งรวี วงศ์ชุมสัก (รุ้ง) |
| 2566 | กล้าผาเหล็ก | มะไฟ ใจสิงห์ |
| 2567 | เล่ห์มยุรา | อุรัจวสี (อุ๊) |
| 2568 | ทุกอณูฤทัย | หม่อมราชวงศ์นรีรัตน์ วโรรส (คุณหญิงนิด) |
ละครสั้น

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| พ> ศ. | เรื่อง | บทบาท |
| --- | --- | --- |
| 2555 | ฟ้ามีตา ตอน มือตบอันดับหนึ่ง | น้ำหวาน |
| 2556 | ฟ้ามีตา ตอน เข้าโรงเชือด | ปลาย |
| 2557 | ฟ้ามีตา ตอน โรคที่ต้องรักษาให้หาย | เพชร |
| 2566 | พ่อจ๋าหนูรักพ่อ | ครูของชบา |
ผลงานพิธีกร > ออนไลน์

พ.ศ. 2561 : Ep.1 ฮาน่า มุกดา พลอย ทางช่อง YouTube : PHM Channel ร่วมกับ รัญดภา มันตะลัมพะ, มุกดา นรินทร์รักษ์
รางวัล

มิสทีนไทยแลนด์ 2010 (2553)
รางวัลพิเศษ Miss i-mobile จากเวที มิสทีนไทยแลนด์ 2010 (2553)
รางวัลนาคราชอวอร์ด ครั้งที่ 4 สาขา ราชินีบู้หญิงยอดเยี่ยม  จากละคร กุหลาบเกราะเพชร (2562)
มายามหาชนอวอร์ดส์ 2019 สาขา Female Rising Star ดาราหญิงมาแรง จากละคร กุหลาบเกราะเพชร
แหล่งข้อมูลอื่น

ฮาน่า ลีวิส ที่อินสตาแกรม
| ก่อนหน้า |  | ฮาน่า ลีวิส |  | ถัดไป |
| --- | --- | --- | --- | --- |
| เซฟฟานี่ อาวะนิค |  | มิสทีนไทยแลนด์  (2553) |  | มุกดา นรินทร์รักษ์                |
โรงเรียนนาทวีวิทยาคม

| โรงเรียนนาทวีวิทยาคม อำเภอนาทวี จังหวัดสงขลา |
| --- | --- |
Nathawee Wittayakom School

ที่ตั้ง

ตั้งอยู่เลขที่ 100 หมู่ที่ 2  ถนนเพชรเกษม  บ้านลำชิง  ตำบลคลองทราย  อำเภอนาทวี จังหวัดสงขลา  ประเทศไทย 19060
ข้อมูล
ชื่ออื่น: น.ท. (N.T.)
ประเภท: โรงเรียนมัธยมศึกษา
สถาปนา: 28 เมษายน พ.ศ. 2516 (51 ปี)
ผู้ก่อตั้ง: กระทรวงศึกษาธิการ
หน่วยงานกำกับ: สำนักงานเขตพื้นที่การศึกษามัธยมศึกษาเขต 16
รหัส: 1090550496
ผู้อำนวยการ: วิรัช ชูสิน
ระดับปีที่จัดการศึกษา: มัธยมศึกษาปีที่ 1-6
จำนวนนักเรียน: 2,309 คน
ชั้นเรียนที่เปิดสอน: มัธยมศึกษา
สี:    เขียว - เหลือง
คำขวัญ: สุโข ปัญญา ปฏิลาโภ  (ปัญญาพาให้เป็นสุข)
เว็บไซต์: https://nt.ac.th/
โรงเรียนนาทวีวิทยาคม  (อังกฤษ: Nathawee Wittayakom School) เป็นโรงเรียนมัธยมศึกษา สังกัดสำนักงานเขตพื้นที่การศึกษามัธยมศึกษา เขต 16 กระทรวงศึกษาธิการ ตั้งอยู่เลขที่ 100 หมู่ที่ 2 ถนนเพชรเกษม ตำบลคลองทราย อำเภอนาทวี จังหวัดสงขลา รหัสไปรษณีย์ 90160 พื้นที่ 80 ไร่
ประวัติ

โรงเรียนนาทวีวิทยาคม ได้รับอนุญาตจากกระทรวงศึกษาธิการ ให้เปิดสอนในระดับมัธยมศึกษาตอนต้น เมื่อปี พ.ศ. 2516 โดยอาศัยที่เรียนอาคารชั่วคราวภายในโรงเรียนบ้านนาทวีในการจัดการเรียนการสอน มีนายสมคิด สุวรรณยุหะ เป็นครูใหญ่ และรับนักเรียนสหศึกษา 1 ห้อง มีจำนวนนักเรียน 51 คน ครู 2 คน ต่อมาในปี พ.ศ. 2518 โรงเรียนได้รับบริจาคที่ดินจาก นายเมล์ รัตนเสถียร เนื้อที่ 30 ไร่ และขอใช้ที่ดินกรมธนารักษ์อีก 50 ไร่ เพื่อเป็นที่ตั้งของโรงเรียน
เเหล่งข้อมูล

เว็บไซต์โรงเรียนนาทวีวิทยาคม
รัฐอาบูดาบี

| อาบูดาบี أبو ظبي |
| --- | --- |
รัฐ
รัฐอาบูดาบี
   ธง ตราอาร์ม
ที่ตั้งของรัฐอาบูดาบีในสหรัฐอาหรับเอมิเรตส์
พิกัด: 23°30′N 54°30′E﻿ / ﻿23.5°N 54.5°E﻿ / 23.5; 54.5
ประเทศ:  สหรัฐอาหรับเอมิเรตส์
รัฐ: อาบูดาบี
เอกราชจากสหราชอาณาจักร: 2 ธันวาคม ค.ศ. 1971
ศูนย์กลาง: อาบูดาบี
เขตการปกครอง:  3 เขตเทศบาล อาบูดาบี (เขตเมืองหลวงกลาง) อัลอัยน์ (เขตตะวันออก) อัลฆ็อรบียะฮ์ (เขตตะวันตก) 
การปกครอง
 • ประเภท: ราชาธิปไตย
 • เจ้าผู้ครองรัฐ: โมฮัมเหม็ด บิน ซายิด อัลนะฮ์ยาน
พื้นที่
 • ทั้งหมด: 67,340 ตร.กม. (26,000 ตร.ไมล์)
ประชากร (2008)
 • ทั้งหมด: 1,967,659 คน
 • ความหนาแน่น: 29.2 คน/ตร.กม. (76 คน/ตร.ไมล์)
เขตเวลา: UTC+4 (เวลามาตรฐานสหรัฐอาหรับเอมิเรตส์)
 • ฤดูร้อน  (เวลาออมแสง): UTC+4
อาบูดาบี (อังกฤษ: Abu Dhabi) หรือ อะบูเซาะบี (อาหรับ: أبو ظبي, Abū Ẓabī) เป็นหนึ่งในรัฐ (emirate) ทั้งเจ็ดของสหรัฐอาหรับเอมิเรตส์ มีพื้นที่ 67,340 ตารางกิโลเมตร มีประชากรประมาณ 1,967,659 คน อาบูดาบีเป็นรัฐที่ใหญ่ที่สุดและเป็นที่ตั้งของเมืองหลวงของประเทศคือกรุงอาบูดาบี ปกครองโดยระบอบราชาธิปไตย โดยมีเจ้าผู้ครองนครองค์ปัจจุบันคือ โมฮัมเหม็ด บิน ซายิด อัลนะฮ์ยาน ซึ่งเป็นประธานาธิบดีสหรัฐอาหรับเอมิเรตส์
อัญชสา มงคลสมัย

| อัญชสา มงคลสมัย |
| --- | --- |
เกิด: 17 มิถุนายน พ.ศ. 2536 (31 ปี) อังค์วรา มงคลสมัย  กรุงเทพมหานคร ประเทศไทย
ส่วนสูง: 164 เซนติเมตร
คู่สมรส: ดนุภพ กมล (2565–ปัจจุบัน)
อาชีพ: นักแสดง ช่างภาพ นักรีวิวการเดินทาง ยูทูบเบอร์
ปีที่แสดง: พ.ศ. 2554–ปัจจุบัน
ผลงานเด่น: แจกัน - รูมอะโลน 401-410 (2557)  อภิศรา บุญณรงค์ (มายด์) - เสน่หา Diary ตอน กับดักเสน่หา (2560)  หม่อมราชวงศ์หญิงเปลวกนก ศุภคุณ / เปลว สุขดี / หม่อมราชวงศ์หญิงเปลวกนก นภาธร (เปลว) - สายรักสายสวาท (2561)  อัญมณี มหาไพโรจน์ (มุก) - สงครามนักปั้น (2561)  ครูดวงดาว - ภาตุฆาต (2562)  ชมพูนุช หัตถศิลป์ (พิงค์)​ - รักแลกภพ (2563)   ชมจันทร์ (แอนนา) - รักนี้ต้องเจียระไน (2566)  พิณ - ไมโครโฟนม่วนป่วนรัก (2566)
สังกัด: มาสเตอร์วัน วิดีโอ โปรดักชั่น (2554–2558)  สถานีวิทยุโทรทัศน์ไทยทีวีสีช่อง 3 (2555–2558) เดอะ วัน เอ็นเตอร์ไพรส์ (2558–2566)
อัญชสา มงคลสมัย ชื่อเล่น ใบเฟิร์น (เกิด 17 มิถุนายน พ.ศ. 2536) เป็นนักแสดงหญิงชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 และ เดอะ วัน เอ็นเตอร์ไพรส์ ในเครือ จีเอ็มเอ็ม แกรมมี่
ประวัติ

อัญชสา มงคลสมัย (ชื่อเดิม อังค์วรา มงคลสมัย) เกิดเมื่อวันพฤหัสบดี ที่ 17 มิถุนายน พ.ศ. 2536 กรุงเทพมหานคร
ปัจจุบัน อัญชสา สมรสกับ บอม ดนุภพ กมล แฟนหนุ่มผู้บริหารค่ายเพลงบริษัท มิวซิกมูฟ จำกัดเมื่อวันที่ 7 พฤศจิกายน พ.ศ. 2565 ที่ โรงแรมปาร์คนายเลิศ โดยในช่วงเช้ามีพิธีสวมแหวนหมั้น และ มีพิธีหลั่งน้ำพระพุทธมนต์ ส่วนในช่วงเย็นวันเดียวกัน มีพิธีฉลองมงคลสมรส ที่ โรงแรมปาร์คนายเลิศ